ทำยาแก้ไอเองที่บ้าน ประเมินอาการไอ
อุ่นน้ำผึ้งหนึ่งถ้วยโดยใช้ความร้อนระดับต่ำ เติมน้ำมะนาวเลม่อนคั้นสด 3-4 ช้อนโต๊ะลงไปในน้ำผึ้งอุ่นๆ นั้น เติมน้ำ ¼ ถึง ⅓ ถ้วยลงไปในส่วนผสม แล้วคนให้เข้ากันโดยที่ยังตั้งไฟอุ่น นำส่วนผสมไปแช่เย็น เวลาต้องการยาแก้ไอ ให้ใช้ 1-2 ช้อนโต๊ะตามที่ต้องการ  แนะนำให้ใช้น้ำผึ้งที่มีคุณสมบัติเป็นยา เช่น น้ำผึ้งมานูก้าจากนิวซีแลนด์ แต่น้ำผึ้งจากธรรมชาติใดๆ ก็มีคุณสมบัติต่อต้านแบคทีเรียกับต่อต้านไวรัสเหมือนๆ กัน  น้ำมะนาวเลม่อนมีวิตามินซีอยู่สูง น้ำมะนาวเลม่อน 1 ผลนั้นมีปริมาณวิตามินซีถึง 51% จากปริมาณทั้งหมดที่ร่างกายต้องการในหนึ่งวันเลยทีเดียว น้ำมะนาวเลม่อนยังมีคุณสมบัติต่อต้านแบคทีเรียกับต่อต้านไวรัสด้วย เชื่อกันว่าการผสานกันระหว่างวิตามินซีกับคุณสมบัติต่อต้านจุลชีพเหล่านี้ทำให้เลม่อนมีประโยชน์สำหรับการแก้ไอ  อย่าให้น้ำผึ้งแก่เด็กอายุต่ำกว่า 12 เดือน มีความเสี่ยงไม่น้อยที่เด็กจะติดเชื้อโบทูลิสซึ่มจากพิษของแบคทีเรียที่บางครั้งพบในน้ำผึ้ง ทุกปีจะมีกรณีการเป็นโรคโบทูลิสซึ่มในทารกไม่ต่ำกว่า 100 ราย และเด็กส่วนใหญ่ได้รับการรักษาจนหาย แต่อย่าเสี่ยงเลยจะดีกว่า! หั่นมะนาวเลม่อนทั้งใบที่ล้างสะอาดแล้วเป็นแว่นบางๆ (เก็บทั้งเปลือกกับเมล็ดเอาไว้) ใส่มะนาวหั่นแว่นนั้นลงในน้ำผึ้งหนึ่งถ้วย อุ่นด้วยความร้อนระดับต่ำประมาณ 10 นาทีโดยคนอยู่เรื่อยๆ  กระทุ้งมะนาวหั่นแว่นไปด้วยในระหว่างที่คน หลังจากอุ่นเสร็จ ให้กรองส่วนผสมเพื่อแยกกากมะนาวออกแล้วนำไปแช่เย็น กระเทียมมีคุณสมบัติต่อต้านแบคทีเรีย ต่อต้านไวรัส ต่อต้านปรสิต และต่อต้านเชื้อรา ปอกเปลือกกระเทียม 2-3 กลีบแล้วหั่นจนละเอียด เติมลงไปในส่วนผสมน้ำผึ้ง-มะนาวก่อนที่คุณจะเติมน้ำ อุ่นในความร้อนระดับต่ำประมาณ 10 นาที แล้วค่อยเติมน้ำ ¼ ถึง ⅓ ถ้วยลงในส่วนผสมแล้วคนต่อในขณะที่ยังอุ่นในความร้อนต่ำ  นำส่วนผสมเข้าแช่เย็น. เวลาต้องการใช้ ก็ใช้ 1-2 ช้อนโต๊ะตามที่ต้องการ ขิงมักจะถูกใช้เพื่อให้ย่อยอาหารได้ดีขึ้นและใช้รักษาอาการคลื่นไส้อาเจียน แต่เดิมมันเคยถูกใช้เป็นยาขับเสมหะด้วย มันจะช่วยบรรเทาอาการไอโดยทำให้น้ำมูกใสขึ้นและเสมหะเบาบางลง ทั้งยังช่วยให้หลอดลมโล่งขึ้น  ตัดและปอกเปลือกหัวขิงสดประมาณ 1.5 นิ้ว ขูดให้ละเอียดแล้วใส่ลงไปในส่วนผสมน้ำผึ้งมะนาวก่อนเติมน้ำ ตั้งไฟอุ่นสัก 10 นาที จากนั้นค่อยเติมน้ำ ¼ ถึง ⅓ ถ้วย คนทั้งหมดให้เข้ากันแล้วนำไปเข้าตู้เย็น แช่ส่วนผสมให้เย็น เวลาต้องการยาแก้ไอ ให้ใช้ 1-2 ช้อนโต๊ะ ชะเอมก็เป็นยาขับเสมหะเช่นกัน มันจะเป็นตัวกระตุ้นระดับเบา จึงช่วยสร้างเสมหะและทำให้ขจัดออกจากปอดได้ง่าย  เติมน้ำมันหอมสกัดชะเอม (Glycyrrhiza glabra) 3-5 หยด หรือรากชะเอมแห้ง 1 ช้อนชาลงในส่วนผสมน้ำผึ้งมะนาวก่อนเติมน้ำ ตั้งไฟอุ่นสัก 10 นาที จากนั้นค่อยเติมน้ำ ¼ ถึง ⅓ ถ้วยในขณะที่ยังคงอุ่นไฟต่ำไปเรื่อยๆ นำส่วนผสมไปแช่เย็น ใช้คราวละ 1-2 ช้อนโต๊ะ ถ้าคุณไม่มี ไม่ชอบ หรือไม่สามารถใช้น้ำผึ้งได้ ให้ใช้กลีเซอรีนแทน อุ่นกลีเซอรีน ½ ถ้วยกับน้ำ ½ ถ้วยด้วยไฟต่ำ จากนั้นเติมน้ำมะนาวเลม่อนลงไปในส่วนผสม 3-4 ช้อนโต๊ะ เติมน้ำอีก ¼ ถึง ⅓ ถ้วยลงในส่วนผสมกลีเซอรีน-เลม่อนและคนในขณะที่ยังอุ่นด้วยไฟต่ำ แช่ส่วนผสมให้เย็น เมื่อต้องการยาแก้ไอ ใช้คราวละ 1-2 ช้อนโต๊ะ  ตามมาตรฐานขององค์กรอาหารและยานั้น กลีเซอรีนมีสถานะ “ปกติแล้วจะปลอดภัย” (GRAS) กลีเซอรีนบริสุทธิ์นั้นจะไม่มีสีและเป็นผลิตผลจากพืชที่มีรสหวานซึ่งจะถูกใช้ทำผลิตภัณฑ์ที่ใช้บริโภคและผลิตภัณฑ์ดูแลตนเอง  เพราะกลีเซอรีนมีคุณสมบัติดูดความชื้น มันจึงมีประโยชน์ในการลดอาการบวมในลำคอถ้าใช้ในปริมาณแต่น้อย คุณควรใช้กลีเซอรีนจากธรรมชาติ (และไม่ใช่กลีเซอรีนสังเคราะห์หรือที่อยู่ในรูปแบบที่คนทำขึ้นมา) พึงตระหนักด้วยว่ากลีเซอรีนนั้นถูกใช้รักษาอาการท้องผูกด้วย ดังนั้นถ้ามีปัญหาท้องเสียควบคู่ด้วย ให้ลดปริมาณของกลีเซอรีนที่ใช้ลง (กลีเซอรีน ¼ ถ้วยกับน้ำ ¾ ถ้วยในสูตรพื้นฐาน) การบริโภคกลีเซอรีนเกินไปหรือติดต่อกันนานจะทำให้ระดับน้ำตาลกับไขมันในเลือดเพิ่มสูงขึ้น ปกติการไอที่รุนแรงจะเกิดจาก: หวัดธรรมดา, ไข้หวัดใหญ่, โรคปอดบวม (ปอดติดเชื้อจากแบคทีเรีย ไวรัส หรือเชื้อรา), การแพ้สารเคมี และโรคไอกรน (มีการติดเชื้อแบคทีเรียที่ปอดอย่างรุนแรง) สาเหตุทั่วไปของการไอเรื้อรังคือ: ปฏิกิริยาภูมิแพ้, โรคหอบหืด, โรคหลอดลมอักเสบ, โรคกรดไหลย้อน และเสมหะไหลลงคอ  (เสมหะไหลลงไปในลำคอจากการเป็นไซนัสทำให้เกิดระคายเคืองที่ร่างกายทำปฏิกิริยาไอออกมาโดยอัตโนมัติ  ยังมีสาเหตุของการไอที่พบได้น้อยกว่า เช่น อาการผิดปกติที่ปอดแบบอื่นๆ อย่าง โรคปอดอุดกั้นเรื้อรัง (COPD) ซึ่งจะทำให้เกิดอาการหลอดลมและถุงลมโป่งพองเรื้อรัง  อาการไอยังอาจมาจากผลข้างเคียงของการใช้ยา โดยเฉพาะในกรณีที่มีการใช้ยาลดความดันโลหิตกลุ่ม ACE (angiotensin-converting enzyme)  การไออาจเป็นผลข้างเคียงของอาการป่วยอื่นๆ เช่น โรคปอดเรื้อรัง โรคไซนัสอักเสบอย่างรุนแรงหรือเรื้อรัง โรคหัวใจล้มเหลว และวัณโรค ลองใช้การรักษาตัวเองที่บ้านดูสัก 1-2 สัปดาห์ สำหรับอาการไอส่วนใหญ่แล้วน่าจะเพียงพอต่อการทุเลาอาการลงแล้ว กระนั้น ถ้าอาการไม่ได้ดีขึ้นหลัง 1-2 สัปดาห์ ให้ทำการนัดพบแพทย์สำหรับการตรวจเต็มรูปแบบ นอกจากนี้ ยังควรต้องนัดพบแพทย์ถ้าหากในระหว่าง 1-2 สัปดาห์แรกนั้น คุณมีอาการ: มีไข้สูงเกิน 38 องศาเซลเซียสเป็นเวลานานกว่า 24 ชั่วโมง, ไอโดยมีเสมหะข้นสีเขียวออกมา (มันอาจบ่งชี้ว่าเป็นโรคปอดติดเชื้อแบคทีเรียอย่างรุนแรงได้), ไอโดยมีเศษเสมหะที่มีเลือดสีแดงหรือชมพูปนออกมาด้วย, อาเจียน (โดยเฉพาะอย่างยิ่งถ้าคราบอาเจียนนั้นดูเหมือนกาแฟบด นั่นอาจบ่งชี้ว่ามีฝีที่กำลังเลือดออก), กลืนอะไรลำบาก, หายใจลำบาก หรือหายใจฟืดฟาดหรือรู้สึกหายใจไม่ทัน มันมีอาการป่วยบางอย่างที่เด็กจะอาการหนักได้เร็วกว่าและอาการป่วยบางอย่างที่เด็กจะเกิดได้ง่ายกว่า เมื่อเป็นเช่นนี้ คุณจำต้องประเมินอาการไอของเขาแตกต่างออกไป สำหรับเด็กนั้นให้คุณรีบโทรหาแพทย์ทันทีถ้าพวกเขามีอาการอย่างหนึ่งอย่างใดต่อไปนี้:  มีไข้ที่สูงเกิน 38 องศาเซลเซียส ไอออกมาในลักษณะเหมือนการเห่า นี่อาจเป็นกลุ่มอาการครูพ (croup) ซึ่งเป็นการติดเชื้อไวรัสบริเวณกล่องเสียงและหลอดลม เด็กบางคนอาจมีอาการเสียงแหบพร่า ซึ่งเป็นเสียงเหมือนการผิวปากโทนเสียงสูงหรือเสียงอ้าปากพะงาบๆ หากคุณได้ยินเสียงทั้งสองแบบนี้ ให้โทรแจ้งแพทย์ทันที ไอชนิดฟืดฟาดหรือเหมือนเสียงท้องร้องโครกครากที่อาจฟังดูแหบพร่าหรือไม่ค่อยมีเสียง นี่อาจเป็นโรคหลอดลมอักเสบที่เกิดจากไวรัส RSC (respiratory syncytial virus) ไอระรัวยามที่ลูกคุณหายใจเข้า ซึ่งอาจจะเป็นโรคไอกรน จำไว้ว่าการไอนั้นเป็นวิถีทางธรรมชาติของร่างกายในการกำจัดเสมหะที่เต็มไปด้วยแบคทีเรีย ไวรัส หรือเชื้อรา และนั่นเป็นเป้าหมายที่ดี! อย่างไรก็ตาม ถ้าอาการไอนี้ทำให้คุณหรือลูกไม่ได้หลับได้นอน หรือทำให้หายใจลำบาก ก็ถึงเวลาต้องรักษามันแล้ว คุณจำต้องได้พักผ่อนนอนหลับอย่างเพียงพอเวลาไอ ตรงนี้แหละที่ยาแก้ไขทุกขนานมีประโยชน์  คุณสามารถใช้ยารักษาที่ทำเองที่บ้านได้มากและบ่อยตามแต่ต้องการ พวกมันยังจะช่วยให้ไม่ขาดน้ำ ซึ่งเป็นสิ่งสำคัญเพราะระบบภูมิคุ้มกันกับร่างกายจำเป็นต้องใช้ฟื้นตัว
ทำยาแก้ไอน้ำผึ้งผสมมะนาวเลม่อน. ใช้วิธีทางเลือกในการทำยาแก้ไอน้ำผึ้งผสมมะนาว. ลองเติมกระเทียมเข้าไปในยาน้ำผึ้งผสมมะนาว. ลองคิดถึงการเติมขิงลงไปในยาแก้ไอน้ำผึ้งผสมมะนาว. ลองเติมชะเอมลงไปในยาแก้ไอน้ำผึ้งผสมมะนาว. ใช้กลีเซอรีนเป็นตัวเลือกแทนน้ำผึ้ง. เข้าใจในสาเหตุที่เป็นไปได้ของการไอ. ตัดสินใจว่าคุณควรไปพบแพทย์จากการไอหรือไม่. ประเมินว่าเด็กจำเป็นต้องไปพบแพทย์เมื่อไอหรือไม่. ตัดสินใจว่าอาการไอควรต้องเข้ารับการรักษาหรือไม่.
https://www.wikihow.com/Make-Cough-Medicine-with-Lemon-Juice https://www.wikihow.com/Make-Cough-Medicine-with-Lemon-Juice
Making Cough Medicine at Home Assessing Your Cough